Kwik Kian Gie

Kwik Kian Gie (Hanzi: 郭建義; Pinyin: Guō Jiànyì; Pe̍h-ōe-jī: Koeh Kiàn-gī; pilotutu 11 Januari 1935 – yilate 28 Juli 2025) yito tawu ngota ahali ekonomi wawu politisi lo Indonesia. Tiyo lojabati Menteri Koordinator Bidang Ekonomi, Keuangan dan Industri lonto taawunu 1999 sambe 2000, Kepala Badan Perencanaan Pembangunan Nasional taawunu 2001 sambe 2004, wawu tiyo olo lojabati Wakil Ketua Majelis Permusyawaratan Rakyat to taawunu 1999.

Tiyo botiya latunga lo ekonomi to Indonesia wawu layito hemolulade kolom to surat kabar ''Kompas, hemo kritik kebijakan pemerintahan Soeharto to pulito taawunu 1980-an wawu 1990-an. Kwik botiya lowali pengurus partai PDI-Perjuangan. To taawunu 1987, tiyo wawu te Djoenaedi Joesoef wole Kaharuddin Ongko, lopotihulo Institut Bisnis dan Informatika Indonesia.

 Tutumulo 
Te Kwik botiya wala'a olimoliyo lonto taa mohutata pitulota wala'iyo le Kwik Hway Gwan (The Kwie Kie), pengusaha lo tililahepo hasili lo huta. Kwik Kian Gie botiya penganut agama Budha meyalo agama Konghucu]]. 
To masa penjajahan lo Japangi, taawunu 1942 tiyamoliyo yila'upo militer lo Japangi to Juwana, Pati wawu pabrik tekstil liyamoliyo hilama lo Japangi. Tiilo limongoliyo loheyuwa ode Semarang wolo nga'amila wala'iyo. To Semarang, te Kwik loheheyiya sikola dasar sambe po'otolu. Lapato Japangi ta'aluku, tiyamo limongoliyo bebasi wawu timongoliyo ngala'a lotitola to bele ja otuwa u tilola ma'o lo Japangi. Bele botiya lapatiyo ma'o maa tilali liyamoliyo.

Lapato losikola to Chinese English School Semarang, te Kwik lohumbuta pendidikan to SMP Masehi, Pancol, Semarang. To sa'ati yilumalila ode kalasi 3 SMA, tiyo loheyi ode Surabaya sababu maa lowali ketua pusat Perhimpunan Pelajar Sekolah Menengah Indonesia, wau o tango 13 to pulau Jawa.
Karena diila lo'otapu sikola SMA mopiyohu, te Kwik wolo mongodula'aliyo lopotihulo SMA Erlangga Surabaya wawu tiyo maa lowali siswa to sikola u pilopotihuliyo lohihilawo. Tiyo maa loheyinga guru-guru pintari wawu maa lopotawari gaji pi'u-pi'u duluwo to sikola SMA boyito, sehingga kelulusan Ujian Nasional to sikola boyito sambe lo'oma ode 98%. Te Kwik lulus to sikola botiya to taawunu 1955.

Te Kwik lapatiyo ma'o maa lohumbuta pendidikan to Fakultas Hukum Universitas Indonesia to taawunu 1955. Tiyo bo sambe wolomo hula lo kuliah to fakultas botiya sababu diila boti motota mobahasa lo Walanta, bahasa pengantar kuliah to fakultas boyito, wawu maa loheyi ode Fakultas Ekonomi dan Bisnis Universitas Indonesia. To hulalo Juli 1956, tiyo maa longikuti ujian persiapan wawu lulus mohumbuta pendidikan ode Nederlandsche Economische Hogeschool to Rotterdam, Walanta.

 Karier 
Yilapato lo studi to Nederlandsche Economische Hogeschool (masatiya tanggullio Eramus Univeristeit) to Rotterdam, Belanda, Juli 1963. Kwik Kian Gie ja lato lohuwalingo di Indonesia. Kwik muda lo kalaja po’olo lowali asisten atase kebudayaan dan penerangan Kedutaan Besar Republik Indonesia to Den Haag.Selama ngotawunu. Lapatiyo ma’o tiyo lowali direktur Perusahaan Perkebunan NV Handelsonderneming IPILO, Amsterdam

 Referensi 

Dalala:Tawu